Lietuvos Respublikos Vyriausybė

nutarimas

Dėl 2015 METŲ SAVIVALDYBIŲ BIUDŽETŲ NEGAUTŲ PAJAMŲ KOMPENSAVIMO

2016 m. kovo 30 d. Nr. 274
Vilnius

Vadovaudamasi Lietuvos Respublikos savivaldybių biudžetų pajamų nustatymo metodikos įstatymo 13 straipsnio 3 dalimi ir Lietuvos Respublikos 2016 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 3 punktu, Lietuvos Respublikos Vyriausybė nutaria:

1. Paskirstyti savivaldybėms 2016 metams Lietuvos Respublikos finansų ministerijos asignavimuose numatytą sumą – 385 876,87 euro (trys šimtai aštuoniasdešimt penki tūkstančiai aštuoni šimtai septyniasdešimt šeši eurai aštuoniasdešimt septyni centai) 2015 metais savivaldybių negautoms pajamoms kompensuoti taip:

1.1. Visagino savivaldybei – 101 654,30 euro (vienas šimtas vienas tūkstantis šeši šimtai penkiasdešimt keturi eurai trisdešimt centų);

1.2. Mažeikių rajono savivaldybei – 133 616,69 euro (vienas šimtas trisdešimt trys tūkstančiai šeši šimtai šešiolika eurų šešiasdešimt devyni centai);

1.3. Skuodo rajono savivaldybei – 150 605,88 euro (vienas šimtas penkiasdešimt tūkstančių šeši šimtai penki eurai aštuoniasdešimt aštuoni centai).

2. Šiuo nutarimu skirtas lėšas 1 punkte nurodytos savivaldybės naudoja 2016 m. sausio 1 d. esančiam įsiskolinimui padengti.

Ministras Pirmininkas	Algirdas Butkevičius

Finansų ministras	Rimantas Šadžius